Гісторыя пачалася вясной 2012 году, калі нямецкі бёдуотчар пачуў незнаёмы яму голас з мангравых зараснікаў Чырвонага мора. Каб пацвердзіць сваю здагадку, ён паспяхова паставіў сеткі, ў якія ў красавіку мінулага году трапілі ажно два самцы незарэгістраванага для нашага зоагеаграфічнага рэгіёну віду. Злапаныя птушкі былі прамераныя і ў іх узялі генетычны матэрыял для аналізу, акрамя гэтага былі зробленыя запісы іх галасоў. Сабраныя пацверджанні рэгістрацыі новага для Заходняй Палеарктыкі віду трымаліся ў сакрэце, каб пазбегнуць наплыву магчымых твітчараў (бёдуотчараў, для якіх найважнейшай справай ёсць рэгістрацыя новых для сябе і рэгіёну відаў птушак).